lv en lv fr lv lv lv lv ms lv lv fi lv lv fi lv lv id nl lv lv fi lv ro lv lv lv lv lv lv lv lv lv lv lv lv sl lv en en en lv lv lv lv lv lv lv lv lv lv lv lv lv lv lv en lv lv lv lv lv lv ceb lv lv lv lv lv lv lv fr lv lv lv lv lv lv lv lv en lv km lv lv lv lv lv ro id sl lv lv km lv lv en km lv uk km lv en ru en en
Use tab to navigate through the menu items.
Jāņu svētceļojums ir īpaša Ģertrūdes tradīcija, kuru pēc divu gadu pārtraukuma atkal varam turpināt.
Tā ir iespēja šīs brīvdienas piedzīvot ceļā, baudot mūsu Kunga klātbūtni, mūsu mīļās Latvijas dabas skaistumu un sadraudzību ar brāļiem un māsām Kristū. Aicinām ikvienu pievienoties svētceļojumam: Madona-Kalnaskola-Ļaudona-Vestiena.
Šī gada svētceļojumu pavadīs Rakstu vārdi: “Jo visi, ko vada Dieva Gars, ir Dieva bērni.” (Rm. 8:14)
Svētceļojumā svinēsim kopīgus dievkalpojumus, slavēsim un lūgsim, piedzīvosim vadītas lūgšanas ar Rakstiem un klusumu. Un vienlaicīgi tā ir iespēja veidot un stiprināt draudzības saites ar citiem kristiešiem. Ceļā viesosimies Kalna skolas kopienā, Ļaudonas un Vestienas draudzēs.
Katras dienas plānā ir aptuveni 20 km kopīgi ejams ceļš, kuru varēs arī saīsināt pēc vajadzības.
Nakšņošana zem jumta, bet noteikti jāņem līdzi paklājiņš un guļammaiss, būs iespēja celt arī savu telti. Tiks nodrošinātas kopīgas ēdienreizes.
Kopīgā izbraukšana uz Madonu ar vilcienu 22. jūnijā plkst. 19:01 no Rīgas centrālās stacijas, ierašanās Madonā plkst. 21:32. Atpakaļ atgriešanās ar satiksmes autobusu no Ērgļiem vai Bērzaunes 26.06 pēc Dievkalpojuma svinēšanas kopā ar Vestienas draudzi. Dalības ziedojums ir 40 Eur, taču, ja tas ir vienīgais šķērslis pievienoties svētceļojumam, lūdzu, nekautrējies un padod ziņu organizatoriem. Vēlamies, lai bērnu piedalīšanās būtu bez maksas, tāpēc tiem kuriem iespēja, lūdzam ziedot šim mērķim. Ja nevari piedalīties pilnu svētceļojuma laiku, pastāv iespēja pievienoties arī laiku, kas Tev iespējams, par to sazinoties ar organizatoriem.
23.06. ir iespējams pievienoties svētceļniekiem un Kalna skolas kopienai Jāņa Kristītāja dienas sagaidīšanā un draudzēties pie ugunskura. Ja plāno pievienoties šim vakaram, izmaksas 5 eiro un saldais groziņš.
Papildus jautājumu un neskaidrību gadījumā zvanīt Ilmāram tel. 29462424 ilmars.broks@gmail.com vai Andai tel. 26127101 anpukite@gmail.com
Saite reģistrācijai - https://ej.uz/JanuSvetcelojums2022
Lūgums pieteikumu aizpildīt līdz 21.jūnijam pl.12.00.
Rīgas Vecā Svētās Ģertrūdes evaņģēliski luteriskā draudze
Reliģiskās organizācijas reģ. Nr.: 90000293463
AS Swedbank, konta Nr. LV40HABA0551005116532
Maksājums mērķis: Jāņu svētceļojums, Vārds Uzvārds
Vai mantas būs jānes pašiem?
Mantas pašiem jānes līdz vilcienam Rīga-Madona. No Madonas būs pieejams pavadošais buss mantām saprātīgā apjomā. Priekšroka mūzikas instrumentiem.
Cik veci ir bērni?
Bērni ir bērni, ja brauc kopā ar ģimeni. Par kuplām ģimenēm!
Šis būs svētceļojums. Ticam, ka Dievs ar katru no mums un visiem
kopā darīs ko īpašu. Rītu sāksim ar svētbrīdi. Ceļā piedzīvosim vadītu lūgšanu un kādu
laiku soļosim klusumā. Slavēsim Kungu. Svinēsim dievkalpojumu. Priecāsimies!
Ko darīt, ja ceļš izrādās pārāk garš?
Iesēdināsim kādā no pavadošajām mašīnām.
Vai samaksā iekļautas visas ēdienreizes?
Ir iekļautas trīs ēdienreizes un divas tējas pauzes ar uzkodām katru dienu. Pa ceļam būs arī mazie lauku veikaliņi. Saldējums!
Vai jāuztraucas par lietu?
Kungs par mums gādās. Nav jāuztraucas! Visur būs iespējams gulēt zem jumta pilnīgā sausumā. Lietus mēteļus gan iekļaujam līdzņemamo mantu sarakstā.
Paklājiņš un guļammaiss. Krūze tējai/kafijai, bļodiņa pusdienām.
Telts, ja vēlies. Ja pieteiksies, nosūtīsim plašāku informāciju.
Vai svētceļojumā var piedalīties citu draudžu svētceļnieki?
Var: “Jo visi, ko vada Dieva Gars, ir Dieva bērni.” (Rom 8:14)
Noderēs arī kāds pretodu līdzeklis.
Mīļš lūgums. Paņem līdzi savu mīļāko ievārījumu. Vislabāk tādu, kas gatavots pēc Tavas, mammas vai vecmammas receptes. Varēsim viens otru iepriecināt putras ēšanas rītos un vēlāk.
Post not marked as liked
“Katrs lai dod tā, kā iesaka sirds, nevis ar sarūgtinājumu vai piespiedu kārtā: priecīgu devēju Dievs mīl. Dievs spēj jums dot pārpilnībā visādu žēlastību, lai jums visa būtu diezgan vienmēr un visur un jūs būtu pārplūstoši dedzībā uz katru labu darbu.” / II Kor 9:7-8/
Ar savu ziedošanu mēs paklausām Dieva aicinājumam un paveram durvis sev un citiem uz
dzīvām un tuvām attiecībām ar Dievu.
Rīgas Vecā Svētās Ģertrūdes
Ģertrūdes iela 8, Rīga, LV-1010
© 2020 Gertrude.lv. All Rights Reserved.